Okrug Korča

Okrug Korča (albanski: Qarku i Korçës) jest jedan od 12 okruga Albanije. Nalazi se u južnom dijelu države. Graniči s okruzima: Elbasan na sjeverozapadu, Berat na zapadu i Okrugom Gjirokastr na jugozapadu a granični je okrug i sa dvije susjedne države: Makedonijom na sjeveroistoku i Grčkom na istoku. Sa površinom od 3.711 km2 najveći je okrug u državi a prema broju stanovnika kojih je prema podacima od 1.1.2016. godine u okrugu bilo 221.706 peti je albanski okrug. Glavni i najveći grad je Korča po kojem je okrug i nazvan. Administrativna podjela Do 2000. okrug je bio podijeljen na četiri distrikta: Devoll, Kolonja, Korča i Pogradec. Trenutno se sastoji od sljedećih šest općina: Devoll, Kolonja, Korča, Malik, Pogradec i Pustec. Osim općina na teritoriji okruga se nalazi i 340 naselja. Stanovništvo Većinu stanovnika Okruga čine etnički Albanci ali postoje i značajne zajednice Grka (posebno na jugu), Makedonaca (uglavnom na istoku), Aromuna (više koncentriranih u zapadnim dijelovima) i Roma. Što se tiče religije najviše je muslimana dok postoje i zajednice pravoslavaca. Reference Vanjski linkovi Službeni sajt Okruga